Ουαντόυ

Το όρος Ουαντόυ (ισπαν. Huandoy, πιθανώς από τη λέξη wantuy των γλωσσών κέτσουα, που σημαίνει «μεταφέρω») ή Τουλπαράχου (Tullparaju, πιθανώς από τις λέξεις των κέτσουα tullpa, που σημαίνει πυροστιά, και rahu = χιόνι, πάγος ή χιονισμένο βουνό)Vocabulario comparativo quechua ecuatoriano - quechua ancashino -- castellano - English  (pdf) είναι βουνό στο Εθνικό Πάρκο Ουασκαράν στην Περιφέρεια Άνκας του Περού. Είναι η δεύτερη σε ύψος κορυφή της Οροσειράς Μπλάνκα, μιας υπο-οροσειράς των Άνδεων, μετά το Ουασκαράν. Τα δύο αυτά βουνά βρίσκονται σχετικώς κοντά το ένα στο άλλο, διαχωριζόμενα από την παγετωνική κοιλάδα Γιανγκανούκο (Llanganuco), στην οποία βρίσκονται και οι ομώνυμες Λίμνες Γιανγκανούκο (σε υψόμετρο 3.846 μέτρα).

Το επάνω μέρος του βουνού καλύπτεται από αιώνια χιόνια και έχει 4 κορυφές, όλες με υψόμετρο πάνω από 6 χιλιάδες μέτρα πάνω από την επιφάνεια της θάλασσας, τις εξής:

 Ουαντόυ (υψόμετρο 6.395 ή 6.360 μέτρα)
 Δυτική Ουαντόυ (6.356 μέτρα)
 Νότια Ουαντόυ (6.160 μ.)
 Ανατολική Ουαντόυ (6.000 μ.)

Οι πρώτοι άνθρωποι που είναι γνωστό ότι έφθασαν στην κορυφή του Ουαντόυ ήταν τα μέλη μιας γερμανικής ορειβατικής ομάδαςLefebvre, Thierry: «L'invention occidentale de la haute montagne andine», M@ppemonde, τόμ. 19, σελ. 16, 2005 το έτος 1932.

Παραπομπές

Ουαντου